CELEX: 32019D2150
Language: el
Date: 2019-12-09 00:00:00
Title: Απόφαση (ΕΕ) 2019/2150 του Συμβουλίου της 9ης Δεκεμβρίου 2019 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Διαχείρισης της διεθνούς σύμβασης για την εναρμόνιση των ελέγχων των εμπορευμάτων στα σύνορα

16.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 325/165
               
            
         ΑΠΟΦΑΣΗ (ΕΕ) 2019/2150 ΤΟΥ ΣΥΜΒΟΥΛΙΟΥ
         της 9ης Δεκεμβρίου 2019
         σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στην Επιτροπή Διαχείρισης της διεθνούς σύμβασης για την εναρμόνιση των ελέγχων των εμπορευμάτων στα σύνορα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η διεθνής σύμβαση για την εναρμόνιση των ελέγχων των εμπορευμάτων στα σύνορα («η σύμβαση») εγκρίθηκε με τον κανονισμό (ΕΟΚ) αριθ. 1262/84 του Συμβουλίου (1).
                  
               
                     (2)
                  
                  
                     Δυνάμει του άρθρου 22 της σύμβασης, η επιτροπή διαχείρισης που αναφέρεται στην παράγραφο 2 του εν λόγω άρθρου («Επιτροπή Διαχείρισης») μπορεί να εγκρίνει τροποποιήσεις με πλειοψηφία των δύο τρίτων των παρόντων και ψηφιζόντων συμβαλλόμενων μερών.
                  
               
                     (3)
                  
                  
                     Η Επιτροπή Διαχείρισης, κατά τη δωδέκατη σύνοδό της, πρόκειται να εγκρίνει τροποποίηση του άρθρου 7 του παραρτήματος 8 της σύμβασης.
                  
               
                     (4)
                  
                  
                     Ενδείκνυται να καθοριστεί η θέση που πρέπει να εγκριθεί εξ ονόματος της Ένωσης στην Επιτροπή Διαχείρισης, δεδομένου ότι οι τροποποιήσεις τής σύμβασης θα είναι δεσμευτικές για την Ένωση.
                  
               
                     (5)
                  
                  
                     Η Ένωση εγκρίνει το νέο άρθρο 7 του παραρτήματος 8 της σύμβασης, διότι με τη μείωση της συχνότητας αναφοράς της προόδου σχετικά με τη βελτίωση των διαδικασιών μεθοριακής διέλευσης για τις διεθνείς οδικές μεταφορές, τα κράτη μέλη επιβαρύνονται με λιγότερες διοικητικές διατυπώσεις.
                  
               
                     (6)
                  
                  
                     Η θέση της Ένωσης στο πλαίσιο της επιτροπής διαχείρισης της σύμβασης θα πρέπει, επομένως, να βασίζεται στο σχέδιο τροποποίησης που επισυνάπτεται στην παρούσα απόφαση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί εξ ονόματος της Ένωσης στη δωδέκατη ή σε επόμενη σύνοδο της επιτροπής διαχείρισης είναι η υποστήριξη του σχεδίου τροποποίησης που επισυνάπτεται στην παρούσα απόφαση.
         
         
            Άρθρο 2
            Ο εκπρόσωπος της Ένωσης στη Επιτροπή Διαχείρισης μπορεί να εγκρίνει μικρές αλλαγές τεχνικής φύσεως του σχεδίου τροποποίησης που αναφέρεται στο άρθρο 1.
         
         
            Άρθρο 3
            Η παρούσα απόφαση αρχίζει να ισχύει από την ημερομηνία της έκδοσής της.
         
         
            Βρυξέλλες, 9 Δεκεμβρίου 2019.
            
               
                  Για το Συμβούλιο
               
               
                  Ο Πρόεδρος
               
               J. BORRELL FONTELLES
            
         
         
            (1)  Κανονισμός (ΕΟΚ) αριθ. 1262/84 του Συμβουλίου της 10ης Απριλίου 1984 σχετικά με τη σύναψη της Διεθνούς σύμβασης για την Εναρμόνιση των Ελέγχων των Εμπορευμάτων στα Σύνορα (ΕΕ L 126 της 12.5.1984, σ. 1).
      
      
         
            ΠΑΡΑΡΤΗΜΑ
            
               ΤΡΟΠΟΠΟΙΗΣΗ ΤΗΣ ΔΙΕΘΝΟΥΣ ΣΥΜΒΑΣΗΣ ΓΙΑ ΤΗΝ ΕΝΑΡΜΟΝΙΣΗ ΤΩΝ ΕΛΕΓΧΩΝ ΤΩΝ ΕΜΠΟΡΕΥΜΑΤΩΝ ΣΤΑ ΣΥΝΟΡΑ
            
            Παράρτημα 8, άρθρο 7
            Η φράση δεύτερο έτος αντικαθίσταται
               από τη φράση πέντε έτη